open-index/open-wikipedia-markdown huggingface dataset:
מחמוד אל-כאשע'רי

**מחמוד בן אל-חסין בן מחמד אל-כאשע'רי** (1005–1102) היה מלומד מוסלמי ממוצא טורקי, שחי במאה החמישית להג'רה. נודע בעיקר בזכות המילון המקיף שחיבר על השפות הטורקיות.

## חייו של אל-כאשע'רי
### מוצאו של אל-כאשע'רי
המידע הביוגרפי המועט על חייו של אל-כאשע'רי שאוב מהמילון שחיבר על השפות הטורקיות. מהעדויות החלקיות במילון אנו למדים שאל-כאשע'רי בא ממשפחה בעלת ייחוס, שככל הנראה השתייכה על השושלת הקרא-ח'אנית. אל-כאשע'רי נולד במחצית הראשונה של המאה האחת עשרה בעיר ברסע'אן לא רחוק מקאשגאר שבסין של היום. עיר זו שימשה כתחנת מסחר חשובה על אחד מהנתיבים של דרך המשי. אביו של אל-כאש'ערי, אל-חסין בן מחמד, היה האמיר של המחוז שבו שכנה עיר זו. המזרחן קליפורד בוסוורת' סובר שאל-כאשע'רי היה ככל הנראה נכדו של מחמד בן יוסף קדר ח'אן, אחד מהח'אנים הגדולים של השושלת הקרא-ח'אנית המזרחית.

### פועלו העיוני של אל-כאשע'רי
כמעט אין שום ספק שאת השכלתו הדתית והעיונית קיבל אל-כאשע'רי בעיר קאשגאר, ומשמה אף נגזרה הנסבה שלו וזאת למרות שנולד בברסע'אן. אל-כאשע'רי רכש השכלה איסלאמית קלאסית ומלבד טורקית, שפת האם שלו, למד גם את השפה הערבית ורכש בקיאות גם בתרבות האיסלאמית של אותה תקופה. מההקדמה שחיבר למילונו, אנו למדים שאל-כאשע'רי אף נהג לערוך מסעות על מנת ללמוד ניבים שונים של טורקית. מצויד בכל הידע שרכש בקאשגאר ושהפיק ממסעותיו בארצות התרכים, היגר אל-כאשע'רי מהממלכה הקרא-ח'אנית לבגדאד, עיר הבירה של הח'ליפות העבאסית.

ממוזער|שמאל|310px|מפת העולם הלקוחה מספרו של אל-כאשע'ארי

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:בלשנים ולשונאים
קטגוריה:מילונאים
קטגוריה:ילידי 1029
קטגוריה:נפטרים ב-1101
גרגורי ואן דר ויל

**גרגורי קורטלי ואן דר ויל** (בהולנדית: **Gregory Kurtley van der Wiel**; נולד ב-3 בפברואר 1988 באמסטרדם) הוא כדורגלן עבר הולנדי אשר שיחק בעמדת המגן.

## קריירה
ואן דר ויל החל לשחק בקבוצות הילדים של איאקס בגיל 8. כשהיה בן 14 עבר לקבוצת הנוער של הארלם ובגיל 17 שב לאיאקס. הוא הצטרף לקבוצת הבוגרים של המועדון בשנת 2006, ואת משחק הבכורה שלו במדיה ערך ב-11 במרץ 2007, במשחק מול טוונטה אנסחדה. בהמשך העונה שותף בעוד שלושה משחקים.

לאחר מינויו של מרקו ואן באסטן למאמן איאקס בעונת , הפך ואן דר ויל לשחקן קבוע בהרכב הפותח של הקבוצה. את שער הבכורה שלו במדי הקבוצה הבקיע ב-1 במרץ 2009, במשחק מול אוטרכט. מעמדו נשמר גם לאחר מינויו של מרטין יול למאמנה של איאקס בעונת . בסיום העונה הוענק לו פרס השחקן הצעיר של העונה. בעונת 2010/2011 הוא היה צריך להתמודד על המקום בהרכב עם ריקרדו ואן ראיין ובהמשך העונה הוא נפצע.

ב-3 בספטמבר 2012 עבר ואן דר ויל לקבוצת פריז סן-ז'רמן הצרפתית. בקבוצה זכה באליפויות רצופות ואחד עשר תארים בסך הכל. ב-4 ביולי 2016 חתם לארבע שנים בפנרבחצ'ה הטורקית. ב-25 באוגוסט 2017 חתם לעונה אחת בקליארי האיטלקית. ב-1 בפברואר 2018 חתם בטורונטו מה-MLS.

## בנבחרת הולנד
ואן דר ויל היה חבר בסגל נבחרת הולנד עד גיל 21 בשנת 2007. הוא זומן לראשונה לנבחרת הבוגרת ב-2009, והמשחק הראשון בו השתתף היה משחק ידידות מול נבחרת תוניסיה ב-11 בפברואר אותה שנה, לאחר שנכנס כמחליפו של ג'וני הייטינחה. המשחק הרשמי הראשון היה במסגרת מוקדמות מונדיאל 2010, מול נבחרת סקוטלנד, ב-28 במרץ. מאז היה המגן הימני הראשון של הנבחרת במרבית משחקיה, לרבות אלו שנערכו במונדיאל עצמו.

## קישורים חיצוניים

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:כדורגלנים הולנדים
קטגוריה:מגני כדורגל הולנדים
קטגוריה:אמסטרדם: כדורגלנים
קטגוריה:כדורגלני אייאקס
קטגוריה:כדורגלני פריז סן-ז'רמן
קטגוריה:כדורגלני פנרבחצ'ה
קטגוריה:כדורגלני קליארי
קטגוריה:כדורגלני טורונטו
קטגוריה:כדורגלני נבחרת הולנד
קטגוריה:ספורטאים הולנדים בצרפת
קטגוריה:ספורטאים הולנדים בטורקיה
קטגוריה:ספורטאים הולנדים באיטליה
קטגוריה:ספורטאים זרים בקנדה
קטגוריה:כדורגלני מונדיאל 2010
קטגוריה:כדורגלני יורו 2012
קטגוריה:הולנדים שנולדו ב-1988
רוני הולן

**רוני הולן** (נולד ב-10 באפריל 1958) הוא מתופף ומלחין, מבכירי נגני הג'אז בישראל. מרצה בבית ספר רימון ובפקולטה הרב תחומית באקדמיה למוזיקה ולמחול בירושלים.

## ביוגרפיה
הולן נולד בירושלים. החל את דרכו בלהקת הרוק הירושלמית 'דובדבן'. למד כחמש שנים בפריז, שם שיתף פעולה עם ז'אן לול לוניון, ז'אן פייר דוברבה, מישל בניטה, לואי ואן גינצברג מארסיאל סולל, ג'ורג' ארבניטס ועוד. היה תלמידו של ז'אן פול ש'יכרלי. בשנת 1984 היה חבר בתזמורת הביג בנד של מונטה קרלו.

בישראל מנגן הולן שנים רבות בתיאטרון הקאמרי והבימה. ניגן בהצגות: "גורודיש", "דבר מצחיק קרה", "אותלו", "ההולכים בחושך", "רצח", "הבכיינים", "השחקן", "אהבה וג‘אז", "שביט 2000", "עוץ לי גוץ לי", "נמר חברבורות" ועוד.

השתתף במחזות הזמר "קברט", "גברתי הנאווה", "החלילן מהמלין", "אויטה", "קול נדרי", "צלילי המוסיקה", "עלובי החיים", "סיפור הפרברים", "ברנשים וחתיכות", "פיאף", "בוסתן ספרדי", "חברון" ו"שלמה המלך."

השתתף גם בסדרות ג'אז שונות במוזיאון, במשכן, בפסטיבל ג'אז בים האדום וכן ב"ג'אז סרטים ווידאו טייפ" (פסטיבל תל אביב). בנוסף ניגן בקמפוס בית הספר רימון ובסדרות עם נגנים רבים, בהם דייב ליבמן, בני גולסון, ג'יימס מודי, אפריין טורו, פרנק גמבלה, לו סולוף, סם ריברס, פדרו איטורלדה, פרנק אמסלם, לי קוניץ וג'ף טין וואטס.

השתתף כנגן במספר תוכניות בידור בטלוויזיה: סמי וסוסו, ריצ'רץ', עלי כותרת, זהו זה!, על השולחן, במקום הראשון ועוד.

הולן היה חבר בהרכב הג'אז "משיכת יתר" ומוזמן לנגן בסדרות בתזמורת קלאסיות. הוא מנגן כסולן ביצירותיו של ירון גוטפריד "Capriole Jazz Suite". ניגן עם התזמורת הפילהרמונית בערב שהוקדש ליצירותיו של ליאונרד ברנשטיין. יצר את פרויקט ה'נביא' (משיריו של ג'ובראן ח'ליל ג'ובראן) שבו כתב מוזיקה מקורית. כיום חבר בהרכב טריו עם אלי מגן ואבי אדריאן.

הולן כתב שמונה ספרי לימוד, בהם "קצב לכולם אחד ושתיים", "חוברת להכתבות", "רוני הולן מלמד תופים", "פוליריתמיקה לתופים", ומילון המקצבים "Fifty ways to love your drumming". שניים מספריו תורגמו לסינית ומופצים בחנויות בסין. הולן הופיע בסין בעיר האסורה (בייג'ינג), שם ניגן מוזיקה שהלחין והעביר כיתות אומן.

## קישורים חיצוניים
* 

קטגוריה:מלחינים ישראלים
קטגוריה:מתופפים ישראלים
קטגוריה:נגני ג'אז: מתופפים
קטגוריה:סגל בית הספר רימון
קטגוריה:ישראלים שנולדו ב-1958
בירה טייבה

**בירה טייבה** היא בירה המיוצרת במבשלה בכפר הפלסטיני-נוצרי טייבה, הנמצא סמוך לרמאללה. הבירה משווקת בשטחי הרשות הפלסטינית ובישראל, וזוכה גם להצלחה בינלאומית.

## היסטוריה
מבשלת בירה טייבה הוקמה בשנת 1994 על ידי האחים דאוד (דייוויד, כיהן בעבר גם כראש וועד היישוב טייבה) ונדים ח'ורי, פלסטינים נוצרים ילידי הכפר טייבה שחיו שנים רבות בארצות הברית. נדים ח'ורי סיים לימודי הסמכה בייצור בירה באוניברסיטת קליפורניה בדייוויס, ולאחר חתימת הסכמי אוסלו והקמת הרשות הפלסטינית החליט לשוב לכפר הולדתו ולהקים בו מבשלת בירה ייחודית יחד עם אחיו ואביו, כנעאן ח'ורי. ליוזמתם קיבלו את ברכת הדרך של יאסר ערפאת. את המבשלה, על שטח בפאתי הכפר, הקימו בעזרת ציוד שרכשו בארצות הברית וחומרים שייבאו מאירופה.

הבירה הראשונה מתוצרת מבשלת טייבה הושקה ב-1995, בירת אייל בהירה בשם "גולדן", ותוך שבועות אחדים הגיעו מכירותיה לאלפי בקבוקים בשבוע. לאחר שהחלו לייצא את הבירה לירדן ולישראל, ועם התבססות הצלחתה, הושק מותג בירה שני בשנת 2000 – בירת אייל כהה בשם "דארק". לקראת סוף אותה שנה פרצה האינתיפאדה השנייה, והמציאות החדשה של מתיחות ביטחונית, סגרים ומחסומים פגעה קשות בשיווק ובהפצה. מכולות שלמות של בירה נתקעו בצד הפלסטיני של המחסום, וסחורתן התקלקלה. הייצור פחת ב-80%, המבשלה נקלעה לקשיים, 15 מתוך 20 עובדיה פוטרו, והמפעל כמעט נסגר. רק בשנת 2005 חלה התאוששות, היקפי הייצור עלו בחזרה, והשיווק התייצב על כ-300 אלף בקבוקים בשנה, כולל יצוא לאירופה, ארצות הברית ויפן.

## שיווק והפצה
בירה טייבה נמכרת בשטחי הרשות הפלסטינית, אך נתקלת בקשיי הפצה בשוק שרובו המכריע מוסלמי. בערים בית לחם ורמאללה, הנחשבות ליברליות יחסית, יש מיעוט נוצרי משמעותי, והבירה נמכרת בחופשיות. לעומת זאת, באל-בירה מכירת משקאות אלכוהוליים אסורה. האחים ח'ורי יזמו השקת מותג בירה ללא אלכוהול למכירה בארצות ערב ובשוק המוסלמי.

לעידוד המכירות בשוק הישראלי קיבלה בעבר מבשלת הבירה בטייבה תעודת כשרות מרב ההתנחלות הסמוכה, עופרה, אך עם פרוץ האינתיפאדה השנייה הוסרה הכשרות מפני שההשגחה נעשתה בלתי אפשרית. עדיין, קיימים קשיים ביטחוניים בשיווק לישראל, ולמרות ביקורות מצוינות שהבירה זוכה להן בשוק זה היא נתקלת בקשיי מיתוג. כדי להתגבר על המגבלות והעיכובים שבשיווק בירה לאירופה דרך נמלי הים והאוויר של ישראל, החלה בשנת 2007 מבשלת בירה בבלגיה לייצר בזיכיון את מוצרי בירה טייבה המיועדים לשוק האירופי, ואלה משווקים באמצעות חברה גרמנית.

בירה טייבה מציעה מספר לייבלים:
* גולדן (Golden), בירת אייל בהירה 5% אלכוהול
* דארק (Dark), בירת אייל כהה 6% אלכוהול
* לייט (Light), בירה קלה 3.8% אלכוהול
* אמבר (Amber), בירה בגוון ענברי 5.5% אלכוהול
* בירה חלאל ללא אלכוהול לשוק המוסלמי
אחת לשנה מאז 2005, בחודש אוקטובר, מארגן וועד היישוב טייבה בשיתוף המבשלה פסטיבל בירה בנוסח האוקטוברפסט של מינכן, שנמשך יומיים ומושך אלפי מבקרים מרחבי העולם לכפר.

## קישורים חיצוניים

* 
* 
* 
* 
* 

## הערות שוליים

טייבה
קטגוריה:חברות פלסטיניות
טיפאני ת'ורנטון

**טיפאני דון ת'ורנטון** (באנגלית : **Tiffany Dawn Thornton**; נולדה ב-14 בפברואר 1986) היא שחקנית וזמרת עבר אמריקאית. היא ידועה בעיקר בזכות משחקה בתור טוני הארט בסדרות הטלוויזיה "תנו לסוני צ'אנס" ו"לגמרי במקרה!" בערוץ דיסני.

## ביוגרפיה
*ת'ורנטון* נולדה בעיר קולג' סטיישן, בטקסס, ארצות הברית. היא בוגרת אוניברסיטת טקסס A&M, שם שרה את ההמנון הלאומי במספר טקסי ספורט.

## קריירה
בשנת 2004, כשהייתה בת 18, החלה לשחק בטלוויזיה בתפקידי אורח בין היתר בסדרות הטלוויזיה "חמישיות" ברשת פוקס, "8 כללים פשוטים" ברשת ABC, "חלומות אמריקאים" ברשת NBC, "The O.C." ברשת פוקס, "עקרות בית נואשות" ברשת ABC, שיחקה גם בפרק הפיילוט של סדרת הדרמה "יריחו" ששודרה ברשת CBS ושיחקה בסדרות "כל כך רייבן", "המכשפים מווייברלי פלייס" ו-"האנה מונטנה" ששודרו בערוץ דיסני. בשנת 2009 גילמה את ג'יימי בסרט מקורי של ערוץ דיסני "פיט בוקע מהביצה" לצד מיטשל מוסו, כמו כן ביצעה את השיר "Magic Mirror" מתוך פסקול הסרט "טינקרבל והאוצר האבוד", אשר הופיע גם באלבום האוסף "Disney Fairies: Faith, Trust, and Pixie Dust". עוד באותה שנה, נבחרה לשחק בתפקיד ראשי את טוני הארט בסדרת הטלוויזיה של ערוץ דיסני "תנו לסוני צ'אנס" בכיכובה של דמי לובאטו במשך שתי עונות. היא גילמה את הדמות גם בסדרת ההמשך "לגמרי במקרה!" ששודרה החל משנת 2011 עד שנת 2012.

בשנת 2013 שיחקה בסרטה הראשון "Unlucky Charms" בדמותה של אודרי, ובשנת 2014 שיחקה בסרט הילדים "The Dog Who Saved Easter" בדמותה של קארן, לצדם של דין קיין ומריו לופז.

בין השנים 2015 ו-2016, הגישה ת'ורנטון תוכנית רדיו בתחנת הרדיו KLAZ 105.9 שממוקמת בהוט ספרינגס, ארקנסו. היא הגישה תוכנית בוקר בשם "קרמר וטיפאני", וכן הנחתה תוכנית יומית משלה. היא גם בלוגרית באתר DisneyBaby.com.

החל מאמצע שנת 2016, ת'ורנטון עובדת כרכזת גיוס בקולג' צ'מפיון הנוצרי.

## חיים אישיים
בדצמבר 2009 התארסה לבן זוגה העורך דין וסולן לשעבר של להקת "*The Prom Kings",* כריסטופר קרני, וב-12 בנובמבר 2011 נישאו השניים בפארק הלאומי הוט ספרינגס.

ב-14 באוגוסט 2012 ילדה את בנה הראשון, קנת' ג'יימס. הסנדקים של הילד הם השחקנים קייסי סקרבו ווילמר ולדראמה. ב-1 במרץ 2014 ילדה את בנם השני, בנטלי קאש. ב-4 בדצמבר 2015 נהרג בעלה בתאונת דרכים.

בינואר 2017 החלה מערכת יחסים עם חבר המשפחה והכומר ג'וסיה קאפאסי. הזוג התארס ב-8 באפריל 2017, ונישאו לאחר כחצי שנה ב-7 באוקטובר 2017. ב-9 בנובמבר 2018 הביאה לעולם את ילדה השלישי (הראשון עם קאפאסי), בת בשם ג'ולייט "ג'ולס" ג'וי. ב-21 ביולי 2021 נולדה בתם השנייה של הזוג; קימבר ג'ו.

## פילמוגרפיה

### קולנוע

### טלוויזיה

### שירים

## קישורים חיצוניים

* 

קטגוריה:אמריקאים ילידי טקסס
קטגוריה:שחקניות קולנוע וטלוויזיה אמריקאיות
קטגוריה:זמרות אמריקאיות
קטגוריה:ערוץ דיסני: שחקנים ומנחים
קטגוריה:בוגרות אוניברסיטת טקסס A&M
קטגוריה:בוגרי אוניברסיטת טקסס A&M
קטגוריה:אמריקאיות שנולדו ב-1986
קטגוריה:אמריקאים שנולדו ב-1986
התאגדות מהנדסי חשמל, אלקטרוניקה ואנרגיה בישראל

**התאגדות מהנדסי חשמל, אלקטרוניקה ואנרגיה בישראל** היא אגודה מקצועית של העוסקים בהנדסת חשמל, אלקטרוניקה,בקרה תעשייתית ומיזוג אוויר  בישראל.

מטרת הארגון היא לשמר ולקדם את הרמה המקצועית של העוסקים בהנדסת חשמל, אלקטרוניקה ומיזוג אוויר, לייצג את ענייני המקצוע במוסדות הממשלה, ברשויות החוקתיות, ולתרום לפיתוח התשתיות ולקידום המשק בכלל.

## מוסדות האיגוד
האיגוד הוא מוסד ללא כוונת רווח והוא פועל על פי עקרונות דמוקרטיים. בראש האיגוד עומדת ועד המנהל (מועצת המנהלים) והנהלה, המהווים סמכות עליונה. הנהלת האיגוד כוללת, בין השאר, יושב ראש (כיום דר׳ אהרון בר-דב), סגני יושב הראש וגזבר ההתאגדות. בהתאם לתקנון משנת 2019, להתאגדות נבחר נשיא ההתאגדות, המהנדס אמיל קויפמן. 

באיגוד פועלת המועצה ההנדסית, כגוף המקצועי הבכיר של ההתאגדות, שעוסק בנושאים אקטואליים שונים הקשורים להנדסת חשמל, במטרה להגיע לעמדה מקצועית משותפת ולייעץ לדרג מקבלי ההחלטות במשק הישראלי. דיוני המועצה מתמקדים בנושאים הנמצאים בסדר היום של העשייה ההנדסית, כגון: דרכי פיתוח משק החשמל, שימוש באנרגיות מתחדשות ליצירת החשמל, אספקת חשמל איכותית ואמינה, השפעת מתקני החשמל על הסביבה, שינוי מבנה משק החשמל בישראל, רישוי והכשרה מקצועית של העוסקים בהנדסת חשמל, תקינה והסמכת בודקים, ועוד.התחום של מיזוג האוויר צורף באופן טבעי לתחום החשמל והאלקטרוניקה, בשל היותו אחד השימושים הנפוצים ביותר של החשמל, במיוחד בתוך הבניינים השונים המודרניים, בהם הקשר בין חשמל להמרת אנרגיה חשמלית לאנרגיית חום הוא אדוק ביותר.

בהתאגדות קיימת ועדה להענקת אותות ותעודות בראשות  הפרופסור האמריטוס אברהם אלכסנדרוביץ.

## פעילות האגודה
* ארגון כנסים - ההתאגדות מארגנת כינוס שנתי מרכזי וכן כינוסים של החוגים בהתאגדות 
* הכשרה מקצועית - קורסים בשיתוף ופיתוח מוסדות אקדמיים
* הענקת מלגות לסטודנטים מצטיינים
* הפעלת חוגים מקצועיים - 
** חוג איכות החשמל
** חוג תחזוקה ובטיחות
** חוג תאימות אלקטרומגנטית
** חוג תקשורת וטכנולוגיות מידע
** חוג מהנדסים בודקים
** הוועדה הישראלית להנדסת המאור - CIE Israel
** הוועדה הישראלית לאנרגיות מתחדשות
** חוג לאלקטרוניקת הספק
** חוג לחידושים בציוד ובטכנולוגיה

## ראו גם
* Institute of Electrical and Electronics Engineers

## קישורים חיצוניים
* 
* אתר הכינוס השנתי

קטגוריה:הנדסת חשמל
חשמל, הנדסה
ועדת עציוני (שחיתות במשחקי כדורגל)

**ועדת עציוני**, בשמה המלא "**ועדת החקירה בעניין השמועות בדבר מתן תשלומי כסף כדי להטות משחקים בליגה הלאומית בכדורגל**", הייתה ועדת חקירה ממלכתית בראשות שופט בית המשפט העליון ד"ר משה עציוני. תפקיד הוועדה היה חקירת שחיתויות והטיות תוצאות משחקים בכדורגל.

## רקע
ברקע להקמת הוועדה הייתה חשיפה של סדרת הטיות תוצאות של משחקים בליגה הלאומית בכדורגל (שהייתה אז הליגה הבכירה ביותר) ובליגות נמוכות יותר. בין היתר התגלה כי:
* אנשי הפועל חדרה העבירו הצעות (מגובות בהמחאות שחתמו עליהן ראשי הקבוצה) ל"מכירת משחק" (הפסד מכוון של הקבוצה נגד הפועל חדרה) תמורת כסף. הקבוצה הורדה ליגה בעקבות הגילויים.
* הפועל חולון לא הופיעה במכוון למשחק, ספגה "הפסד טכני" וקבעה בכך, לטובת המהמרים, מי תרד ליגה.
* שחקנים ואנשי סגל מכבי רמת עמידר מכרו משחקים; שמונה מן השחקנים הושעו בעקבות השערורייה, שלושה מהם הושעו לצמיתות (לאחר מכן ערערו על עונשם שנקבע ל-5 שנים, ממנו אף חלקם הושעו בפועל רק לשנתיים בלבד).

בעקבות חשיפה זו ואירועים שונים אחרים הועלו מספר שאילתות בכנסת בנושא ומספר פעילים - בהם הפוליטיקאי יוסי שריד והכדורגלן יוחנן וולך דחפו לבירור ציבורי וממשלתי של הנושא. ביוני 1971 החליט שר החינוך יגאל אלון להעלות הצעה לממשלה להקמת ועדת חקירה.

## מסקנות הוועדה
פרסום תוצאות הוועדה ב-21 בספטמבר 1971 זעזע את ענף הספורט בישראל, וכתוצאה מכך שונה עד היסוד ענף הכדורגל והימורי הטוטו. לדעת הוועדה, "השחיתות על תופעותיה השונות הוכחה הרבה מעבר למשחקי הליגה הלאומית בעונת המשחקים 1970/71". הוועדה המליצה לאסור על גורמים מסוימים כמו מאמנים, שופטי כדורגל ושחקני כדורגל  להמר, או להפעיל, או להיות שותפים, במישרין או בעקיפין, בכל הליך של הפעלת הימורים. הוועדה גם קראה ליתר שקיפות ופיקוח על ניהול הכספים בקבוצות הכדורגל השונות.

מספר אישים שהיו מעורבים בשחיתויות הועמדו לדין, בהם יעקב מליחי, שחקן קבוצת בית"ר רחובות-עקרון (שנידון לארבעה חודשי מאסר וקנס כספי על מעורבותו במכירת משחק למהמר). הכנסת אף אישרה תיקון לדיני העונשין הקובע עונש של שלוש שנות מאסר במקרה של הטיית משחק הקשורה למתן או קבלת שוחד. בנוסף, השר יגאל אלון החליט שיש להחליף את כל ראשי ההתאחדות לכדורגל והפעיל לחץ על מרכזי הספורט להחליף את ההנהגה בעקבות מסקנות הוועדה.

ב-2002 הוקמה ועדה שבחנה שנית בעיות בענף הכדורגל בישראל, בראשותו של השופט בדימוס אמנון סטרשנוב.

## קישורים חיצוניים
* 

## הערות שוליים

קטגוריה:ישראל: כדורגל
עציוני
קטגוריה:מעשי פשע בישראל
קטגוריה:ישראל: פרשות בכדורגל
קטגוריה:1971 בישראל: כדורגל
שירות ביטחון המדינה (גאורגיה)

**שירות ביטחון המדינה** (בגאורגית: **სახელმწიფო უსაფრთხოების სამსახური**) הוא הזרוע הממשלתית בגאורגיה האחראית לביטחון פנים במדינה. זהו הגוף המרכזי לסיכול ריגול, לוחמה בטרור ומאבק בחתרנות ובפשע המאורגן.

השירות מהווה לגוף הבלעדי המדינה לענייני ביטחון והוא אחראי להגנת הסדר החוקתי, הגנה על ריבונותה ושלמותה הטריטוריאלית של המדינה, מאבק באיומים צבאיים ובפעילויות ריגול של מדינות זרות. בנוסף הגוף פועל נגד ארגוני טרור ובפשע בינלאומי.
 
מאז 2015, הגוף פועל כסוכנות עצמאית רבת סמכויות לאחר שבמשך שנים פעל כיחידת סמך של משרד הפנים.

## היסטוריה
[250px|ממוזער|איראקלי בתיאשווילי עם [נינו בורג'נדזה במהלך ההפגנות כנגד סאקשווילי באפריל 2009]]
השירות הוקם ב-1992 בשם "לשכת איסוף מידע וניתוח אינפורמציה", כיורשת הסניף הגאורגי של הקג"ב הסובייטי ובראשה עמד איראקלי בתיאשווילי. 

ב-1993 הלשכה הפכה ל"משרד לביטחון המדינה של גאורגיה" שם שנשאה עד הרפורמה בשנת 2004.  בשל כישלונו של הארגון במאבק מול האבחזים, בתיאשווילי פוטר והוחלף על ידי איגור גיאורגדזה ששאף לחזק את שיתוף הפעולה עם הרוסים, תקופתו הייתה התקופה היחידה בתולדות גאורגיה שהיה שיתוף פעולה הדוק כל כך בין שירותי הביון הרוסיים וארגוני האכיפה הגאורגיים. יורשו, שותא קוויראיה המשיך במדיניות הפרו-רוסית. לאחר ניסיון ההתנקשות הכושל בנשיא אדוארד שווארדנדזה ב-29 באוגוסט 1995, יחידת אומגה, שהייתה חלק מיחידת האבטחה, פורקה ומפקדיה נעצרו.

ב-15 בדצמבר 2004 הנשיא מיכאיל סאאקשווילי פירק את המשרד לביטחון לאומי ומשרד הפנים ובמקומן הקים את משרד המשטרה וביטחון הציבור, שאחר כך שינה את שמו למשרד לענייני פנים. בראש המשרד החדש הועמד ראש המועצה לביטחון לאומי לשעבר, והשר לביטחון לאומי לשעבר מר ואנו מראבישווילי. כעבור זמן הארגון נקרא בשם "שירות הביטחון הלאומי" שפעל בכפיפות למשרד הפנים.

הארגון הפך לארגון עצמאי בשנת 2015.

## מבנה
שירות ביטחון המדינה הגאורגי מורכב מהמחלקות הבאות:
* אדמיניסטרציה
* המרכז למלחמה בטרור 
* הסוכנות למלחמה בשחיתות 
* החטיבה לסיכול ריגול
* חטיבת ביטחון המדינה
* החטיבה לניתוח מידע
* חטיבה טכנית-מבצעית
* החטיבה לאמצעים מבצעיים
* החטיבה הכלכלית
* מחלקת המבצעים המיוחדים
* חטיבת אבטחת מתקנים
* החטיבה הראשית למשאבי אנוש
* פיקוח כללי

## השר לביטחון לאומי
*איראקלי בתיאשווילי (1991–1993)
*איגור גיאורגדזה (1993–1995)
*שותא קוויראיה (1995–1997)
*ג'מל גאחוקידזה (1997–1998)
*וחטנג כּוּתאתֶלאדזֶה (1998–2001)
*ולרי חאבורדזאניה (2001–2004)
*זוראב אדיישווילי (2004)
*ואנו מראבישווילי (2004)
...
*וחטנג גומלאורי (2015–)

## ראו גם
*אומגה (כוחות מיוחדים)

## קישורים חיצוניים
* 

* אודות השירותים החשאיים בגאורגיה

קטגוריה:גאורגיה: צבא וביטחון
קטגוריה:ארגוני אכיפת חוק
קטגוריה:משרדי ביטחון פנים
קטגוריה:גאורגיה: פוליטיקה
ג'ייסון ארלס

**ג'ייסון ארלס** (באנגלית: **Jason Earls**; נולד ב-26 באפריל 1977). הוא שחקן וקומיקאי אמריקאי, ידוע בזכות תפקידו כג'קסון רוד סטיוארט בסדרה "האנה מונטנה" של ערוץ דיסני וכרודי גילספי בסדרה "בית ספר לאמנויות לחימה" מבית דיסני XD.

## ביוגרפיה
ארלס נולד בסן דייגו, קליפורניה. לאחר שהתגורר באוהיו ובמדינת וושינגטון, עברה משפחתו לאורגון, שם סיים את לימודיו בבית הספר התיכון גלנקו בעיר הילסבורו. לפני שחזר לדרום קליפורניה התגורר ארלס בבילינגס שבמונטנה, שם סיים את לימודיו במכללת רוקי מאונטיין בשנת 2000.

## קריירה
בשנת 2003, עת שהיה בן 26 שיחק לראשונה בתפקידי אורח בסדרות "המגן", "MAD TV" ו"מלקולם באמצע". בשנת 2004 גילם ארלס שיחק שחקן קלפים חנון שהיה מיודד עם הדמות בריאן מילר בסיטקום "עדיין עומד" ברשת CBS. עוד באותה השנה, שיחק בסרט "אוצר לאומי" בתפקיד של תומאס גייטס, האב קדמון של בן גייטס (ניקולס קייג'). בשנת 2005 גילם את ארני קפלוביץ בסרט "אמריקן פאי מציגים: מחנה התזמורת".

התפקיד הבולט ביותר של ארלס היה בתפקיד ג'קסון ריי סטיוארט, אחיה הבכור של מיילי סטיוארט (מיילי סיירוס), בסדרה "האנה מונטנה" מבית ערוץ דיסני בין השנים 2006 ל-2011. ארלס היה מבוגר הרבה יותר מהדמות שגילם; כשהתכנית החלה, הוא היה בן 29 שגילם ילד בן 16.

הוא דיבב את קולו של ספודניק בסרט "חברים בחלל" משנת 2009, וכן הופיע בסרט "אבא בצרה" של ערוץ דיסני.

ארלס כיכב בתור רודי גילספי בסדרה המקורית "בית ספר לאמנויות לחימה" של דיסני XD, שהוקרנה לראשונה ב-13 ביוני 2011.

בשנת 2022 השתתף בתפקיד אורח בעונה השלישית של סדרת הסטרימינג של דיסני+ "היי סקול מיוזיקל: המחזמר: הסדרה".

## חיים אישיים
ב-12 באוגוסט 2017 נישא לקייטי דרייסן.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:ערוץ דיסני: שחקנים ומנחים
קטגוריה:שחקני קולנוע וטלוויזיה אמריקאים
קטגוריה:קומיקאים אמריקאים
קטגוריה:בוגרי אוניברסיטאות ומכללות בארצות הברית
קטגוריה:אמריקאים שנולדו ב-1977
מועדון הקהילה היוונית

שמאל|ממוזער|250px|מבנה המכולת, בפינת הרחובות יהושע בן-נון ויואב
**מועדון הקהילה היוונית** הוא מתחם במושבה היוונית בירושלים, בין הרחובות יהושע בן-נון, אבנר, יהושפט ויואב, הכולל מספר מבנים שהוקמו כמבני ציבור לטובת הקהילה היוונית שהתגוררה באותה העת בשכונה.
## היסטוריה
המתחם נבנה בשנת 1902, והוא כולל חמישה מבנים בני קומה אחת, להם גגות רעפים. במרכז המתחם מבנה המועדון, ובו אולם מרכזי ובו במה. באולם מונצחים אישים שונים מהקהילה, בהם הארכימנדריט אפתימיוס, שייסד את המושבה, וכן שניים מבני המושבה שנפלו בעת ששירתו בחיל הים היווני במהלך מלחמת העולם השנייה. המועדון עדיין משמש את הקהילה היוונית הקטנה שנותרה בירושלים, ונערכות בו פעילויות שונות בחסות ממשלת יוון.

ארבעת המבנים הנוספים מצויים בכל אחת מארבע פינות המתחם. בפינה הדרומית, בפינת הרחובות יהושע בן-נון ואבנר, הוקם ב-1937 הגדול מביניהם, ששימש כבית מגורים שההכנסות מהשכרתו נועדו לשם מימון פעילות המועדון. בבית מתגוררת גם כיום משפחה יוונית. בפינה המערבית, פינת הרחובות אבנר ויהושפט, מבנה ששימש כגן ילדים. בפינה הצפונית, פינת הרחובות יהושפט ויואב, מבנה ששימש כחדר התעמלות לילדים. המבנה האחרון, בפינה המזרחית, פינת הרחובות יואב ויהושע בן-נון, שימש כמכולת. על רוב השטח הפתוח שבין המבנים ניטעה צמחייה. הרחבה שבין חדר ההתעמלות לבין המכולת שימשה כרחבת ריקודים, והיא כוללת גזיבו ששימש את התזמורת.

## לקריאה נוספת
* דוד קרויאנקר, **טלביה, קטמון והמושבה היוונית** (2002), עמ' 298-296.

קטגוריה:ירושלים: מבנים
אוטו ראן

**אוטו וילהלם ראן** (בגרמנית: **Otto Wilhelm Rahn**; 18 בפברואר 1904 – 13 במרץ 1939) היה ארכאולוג וסופר גרמני שעסק בעיקר בחקר ימי הביניים, ולקראת סוף ימיו חבר באס אס.

## ביוגרפיה
ראן שהיה סופר בעל מוניטין בינלאומי גויס לאס אס, במסגרתו הובטח לו שיוכל להמשיך לחקור. לפני גיוסו לאס אס היה הומוסקסואל מחוץ לארון, ולא הסתיר את נטייתו המינית. לאחר גיוסו לאס אס נדרש להנשא לאישה על מנת "לתקן" את נטיותיו. עובדת היות אימו ממוצא יהודי זכתה להתעלמות בשל רצונו של היינריך הימלר שראן ימצא את הגביע הקדוש אך הוא לא צלח בזאת, הוא הוצב כשומר במחנה הריכוז דכאו, שם נדרש לשמור, בין השאר, על אסירים הומואים שנאסרו לפי סעיף 175 לחוק. בשנת 1938 התפטר משורות האס אס (והיה בין היחידים שעשו זאת) ולאחר מספר חודשים התאבד.

ראן פרסם מספר ספרי מחקר. בין תחומי התעניינותו היו הקתרים והבוגומילים הקדמונים, שנכחדו במסע הצלב הקתרי. בכתות אלה ניתן היה למצוא, לפי דעתו, חיזוק לאמיתות האפוס הגרמני הקדום המונצח בשירת הניבלונגים ולקיומו של הגביע הקדוש באירופה שלפי אוטו ראן היה שמור במבצר מונסגור והוברח ממנו זמן קצר לפני נפילתו.

## כתביו

* *Kreuzzug gegen den Gral. Die Geschichte der Albigenser (Broschiert)* (in German), 1934, ; .
* *Croisade contre le Graal: Grandeur et Chute des Albigeois (Broché)* (French translation), 1934, ; .
* *Crusade Against the Grail: The Struggle between the Cathars, the Templars, and the Church of Rome* (First English Translation by Christopher Jones), 1934/2006, ; .
* Russian Edition: Крестовый поход против Грааля. - Москва: Аст, 2002. - 
* *Luzifers Hofgesind, eine Reise zu den guten Geistern Europas* (Rahn's book on Luciferism), 1937, ; .

## קישורים חיצוניים
* 

* כל אוטו ראן - אונליין מוזיאון

קטגוריה:ארכאולוגים גרמנים
קטגוריה:להט"בים נאצים
קטגוריה:מתאבדים: נאצים
קטגוריה:אנשי אס אס
קטגוריה:מתאבדים להט"בים
קטגוריה:גרמנים שנולדו ב-1904
קטגוריה:גרמנים שנפטרו ב-1939
אוניברסיטת קלן

**אוניברסיטת קלן** (בגרמנית: **Universität zu Köln** ובקיצור הנהוג בגרמניה, **Uni Köln**, "אוּני קלן") היא אוניברסיטה ציבורית בעיר קלן בגרמניה. אוניברסיטת קלן הוקמה ב-1388 והיא אחת האוניברסיטאות העתיקות ביותר באירופה. כיום לומדים בה למעלה מ-50,000 סטודנטים, דבר שהופך אותה לאחת האוניברסיטאות הגדולות בגרמניה. בית הספר למנהל עסקים של האוניברסיטה משתייך למייסדי הברית הגלובלית בחינוך לניהול (CEMS). האוניברסיטה חברה ב"קרן הגרמנית למדע" (DFG) שכוללת את האוניברסיטאות המובילות בגרמניה, חברה ב-U15 (אוניברסיטאות בגרמניה), באוניברסיטה הצרפתית-גרמנית (FGU) ובקבוצת קוימברה (GC). בנוסף לאוניברסיטה ברית מחקר עם שותפי המחקר הבאים: אגודת מקס פלאנק, אגודת הלמהולץ ואגודת לייבניץ.
לאוניברסיטת קלן יש רשת בין-לאומית עם מוסדות שותפים ברחבי העולם שמכילה יותר מ-300 שותפויות ברמת הפקולטה והמחלקה ו-85 שותפויות כלל אוניברסיטאות.

אוניברסיטת קלן החלה רשמית ללמד ב-6 בינואר 1388 כאוניברסיטה הרביעית באימפריה הרומית הקדושה, אחרי אוניברסיטת קארל בפראג, אוניברסיטת וינה ואוניברסיטת היידלברג. על צו הקמתה חתם האפיפיור אורבנוס השישי.

ב-1798 סגרו כוחות הכיבוש הצרפתי בראשות נפוליאון, שפלשו לקלן ב-1794, את האוניברסיטה, מכיוון שמוריה סירבו להישבע אמונים לרפובליקה הצרפתית. הרקטור, פרדיננד פרנץ וולרף (Ferdinand Franz Wallraf) החביא את חותם האוניברסיטה, ונעשה בו שימוש לאחר הפתיחה מחדש ב-1919. האוניברסיטה נפתחה מחדש לאחר מלחמת העולם הראשונה ואובדן אוניברסיטת שטרסבורג לצרפת, בדומה לשתי אוניברסיטאות גרמניות אחרות - אוניברסיטת המבורג ואוניברסיטת יוהאן וולפגנג גתה שבפרנקפורט.

## מבנה ארגוני
האוניברסיטה היא תאגיד סטטוטורי ומופעלת על ידי המדינה הפדרלית של נורדריין-וסטפאליה. האוניברסיטה מחולקת לשש פקולטות:
* הפקולטה לניהול, כלכלה ומדעי החברה
* הפקולטה למשפטים
* הפקולטה לרפואה עם בית החולים האוניברסיטאי של קלן
* הפקולטה לאמנויות ומדעי הרוח
* הפקולטה למתמטיקה ומדעי הטבע
* הפקולטה למדעי החברה ההומניסטיים

## דירוגים
### דירוגים בין-לאומיים
* דירוג שאנגחאי - מקום 151–200 (2023)
* דירוג Times Higher Education - מקום 160 (2024)
* דירוג QS לאוניברסיטאות - מקום 268 (2024) 

### דירוג אזורי - גרמניה
* דירוג שאנגחאי - מקום 6–9 (2023)
* דירוג Times Higher Education - מקום 15 (2024)
* דירוג QS לאוניברסיטאות - מקום 17 (2024)

## חוקרים וסטודנטים ידועי שם
* ורנר אק, היסטוריון תקופת בית שני
* היינריך בל, סטודנט, ערב מלחמת העולם השנייה ולאחריה
* אוטה דייכמן, היסטוריונית של המדעים ושל יהדות גרמניה
* אנדריאס הילגרובר, היסטוריון, חוקר שואה
* אנה זגרס, סטודנטית להיסטוריה כללית, היסטוריה של האמנות ולימודים סיניים, החל מ-1922
* ישעיהו ליבוביץ, עוזר מחקר, 1928 - 1933 (עד עליית הנאצים לשלטון)
* הנס קלזן, פרופסור למשפטים, בשנת 1933 (עד עליית הנאצים לשלטון)
* קרלהיינץ שטוקהאוזן, סטודנט לבלשנות, 1947 - 1951
* קרל שמיט, פרופסור למשפטים ומדעי המדינה, החל משנת 1933

## קישורים חיצוניים

* 

* 

*
קלן
קלן
קלן
ג'ון קוריליאנו

**ג'ון קוריליאנו** (באנגלית: **John Corigliano**; 16 בפברואר 1938) הוא מלחין ומורה אמריקאי. הוא מכהן כפרופסור למוזיקה בלהמן קולג' של אוניברסיטת העיר ניו יורק.

## חייו

קוריליאנו, אמריקאי ממוצא איטלקי נולד למשפחה מוזיקלית. אביו, ג'ון קוריליאנו האב, היה קונצרטמייסטר של הפילהרמונית של ניו יורק במשך 23 שנים, ואמו הייתה פסנתרנית. בין מוריו היו אוטו לונינג, ויטוריו ג'אניני ופול קרסטון. קוריליאנו למד הלחנה באוניברסיטת קולומביה ובית הספר מנהטן למוזיקה. לפני שנחל הצלחה כמלחין, עבד קוריליאנו כעוזר מפיק בסדרת הקונצרטים לנוער של ליאונרד ברנשטיין וכמפיק עונות הופעות לאמנים קלאסיים כגון אנדרה ואטס.

רוב יצירותיו של קוריליאנו נכתבו לתזמורת סימפונית. הוא מלחין במגוון סגנונות רחב, לעיתים אפילו באותה יצירה עצמה, אך כוונתו היא לעשות את היצירה נגישה לקהל מאזינים רחב יחסית. הוא כתב סימפוניות, כמו גם יצירות לתזמורת מיתרים ולתזמורת כלי נשיפה מעץ. נוסף לכך כתב קוריליאנו קונצ'רטי לקלרינט, חליל צד, כינור, אבוב ופסנתר; מוזיקה לסרטים; יצירות שונות להרכבים קאמריים ולכלי מסולו, ואופרה, "רוחות הרפאים של ורסאי", שנהנתה מהצלחה בהצגת הבכורה.

להצלחתו הראשונה זכה קוריליאנו הצעיר בשנת 1964, כשהסונאטה שלו לכינור ופסנתר משנת 1963 הייתה הזוכה היחידה בתחרות מוזיקה קאמרית של "פסטיבל שני העולמות" בספולטו באיטליה. בהמשך קיבל את המענק הלאומי לאמנויות "פגוש את המלחין" ומענק מקרן גוגנהיים, לצד הזמנות חשובות לכתיבת יצירות. בשביל הפילהרמונית של ניו יורק חיבר קוריליאנו את ה"ווקאליזה" (1969), קונצ'רטו לקלרינט ותזמורת (1977) ו"פנטזיה על אוסטינאטו" (1986); לאגודה למוזיקה קאמרית של מרכז לינקולן כתב "פואמה באוקטובר" (1970); למועצת האמנויות של מדינת ניו יורק הלחין את הקונצ'רטו לאבוב (1975); לחלילן ג'יימס גאלוויי חיבר את "אוברטורת פרומנאדה" (1981) ואת הסימפוניה השנייה (2001); התזמורת הסימפונית הלאומית של ארצות הברית הזמינה את "טרילוגיית דילן תומאס" הנמשכת ערב שלם (11960, עיבוד 1999). כמו כן חיבר את "קיארוסקורו" לשני פסנתרים מכווננים בהפרש של רבע טון ביניהם בשביל הקרן הבינלאומית לשני פסנתרים על שם דראנוף ואת החלילן מהמלין, פנטזיה קונצרטית לחליל צד ותזמורת.

רביעיית קוריליאנו, המרבה בביצוע יצירות בנות זמננו, קרויה על שמו. רביעיית המיתרים הוקמה בברכתו, והוא אמר עליה, "זו באמת אחת הרביעיות הגדולות של הדור החדש. העוצמה היוקדת שלהם, רגישותם המוזיקלית ובחירת היצירות הנועזת שלהם תורמות לחוויה קונצרטית מהממת לחלוטין."

## חיים אישיים
ג'ון קוריליאנו חי בניו יורק עם בן-זוגו מארק אדאמו.

## קישורים חיצוניים
* 

* מארק סווד, לוס אנג'לס טיימס: "מוזיקה לתקופתנו: ג'ון קוריליאנו מוצא קהל גדול הנמשך אל הסימפוניה הראשונה שלו, יצירה אישית מאוד שנכתבה לחברים שאיבד לאיידס. 3 בינואר 1993
* 

* John Corigliano in conversation with Frank J. Oteri
* John Corigliano biography at G. Schirmer
* Two Interviews with John Corigliano by Bruce Duffie 1987 & 2004
* Sony BMG Masterworks' John Corigliano Podcast



## הערות שוליים

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:זוכי פרס גרומאייר: הלחנה
קטגוריה:בוגרי בית הספר מנהטן למוזיקה
קטגוריה:סגל אוניברסיטת העיר ניו יורק
קטגוריה:אמריקאים ממוצא איטלקי
קטגוריה:זוכי פרס פוליצר: מוזיקה
קטגוריה:זוכי אוסקר: הפסקול הטוב
קטגוריה:מלחינים אמריקאים במאה ה-20
קטגוריה:מלחינים אמריקאים במאה ה-21
קטגוריה:אמריקאים שנולדו ב-1938
מטוס שליטה ובקרה

שמאל|ממוזער|250px|מטוס AWACS של חיל האוויר האמריקאי.
[שמאל|ממוזער|250px|צוות של בקרים מוטסים במטוס [E-2 הוקאיי של צי ארצות הברית מנתחים מידע ממערכות המטוס.]]
[250px|ממוזער|שמאל|מטוס [חיל האוויר ההודי Beriev A-50EI Mainstay עם מערכת שליטה ובקרה מתוצרת התעשייה האווירית]]
**מטוס שליטה ובקרה** (באנגלית: **Airborne Warning And Control System** או **AWACS** או **AEW&C**) הוא מטוס אשר מותקן בו מכ"ם מתקדם וחיישנים, שנועד לגלות איומים אוויריים, ימיים וקרקעיים ממרחק רב, לנהל זירות קרב, ולכוון כוחות בזמן אמת. מערכת כזו מספקת תמונת מודיעין לעליונות אווירית ומאפשרות שליטה במל"טים ומטוסים. אנטנת המכ"ם פועלת לעיתים קרובות בתוך כיפת הגנה ("ראדום"), ויכולה להיות מסתובבת או מערך מופע פעיל (AESA).

## היסטוריה
הבריטים היו הראשונים שהרכיבו אנטנת מכ"ם סובבת על מטוס (ויקרס ולינגטון) על מנת שהוא יהווה "מרכז יירוט אווירי". בפברואר 1944 החל צי ארצות הברית בתוכנית פיתוח של מטוס בקרה שהיה דגם מוסב של מפציץ צלילה מדגם TBM, ניסויי הטיסה המוצלחים הראו שהמכ"ם הצליח לאתר מבנים מנמיכי טוס (כלי טיס המתמחים בטיסה בגובה נמוך מאוד מעל הקרקע או הים כדי להתחמק מגילוי מכ"ם) במרחק של למעלה מ-161 ק"מ. סך הכול נבנו ושירתו 40 יחידות מדגם TBM-3W.

בשנות ה-50 וה-60 שולבו מערכות מכ"ם ובקרה במטוסים גדולים יותר (לרוב מטוסי נוסעים מוסבים) שאפשרו למערכות לטוס גבוה יותר ולהישאר באוויר ליותר זמן.

מלחמת פוקלנד שהתרחשה בשנת 1982 המחישה לראשונה את החיוניות של מטוסים אלו לשדה הקרב, כאשר סייעו לצי הבריטי להתגונן בפני התקפות אוויריות של חיל האוויר הארגנטינאי.

## מאפיינים
מטוסי שליטה ובקרה מסוגלים לכסות יותר שטח אווירי מאשר מכ"מים ומרכזי בקרה קרקעיים, שלושה מטוסי בקרה המשייטים בגובה 9,000 מטר מסוגלים לכסות את כל מרכז אירופה (כאשר כל מטוס מכסה 311,990 קילומטרים רבועים). צוות המטוס מסוגל לזהות מטוסי אויב ולתאם את היירוט שלהם, בעצם מטוסי הבקרה מסוגלים לחסוך ממטוסי הקרב את הצורך בהפעלת המכ"ם שלהם בשביל לזהות ולקבל כיוון למטרה, מה שמגדיל את החמקנות שלהם שכן המכ"ם שלהם לא נקלט אצל האויב (RWR). בנוסף מסוגלות מערכות המטוס לאסוף מודיעין אלקטרוני, ועל ידי כך לעזור ליצור תמונת מצב מושלמת של גזרת השליטה של המטוס.

### צוות המטוס
בדרך כלל כולל צוות המטוס את הטייסים, הנווטים, מהנדסי הטיסה והמכונאים המוטסים שיש בכל מטוס תובלה. יחודו של מטוס הבקרה הוא צוות בקרים היושב מול צגי מכ"ם (ממשקים ויזואליים המציגים נתונים המגיעים ממערכות מכ"ם, ומשמשים לאיתור, מעקב וזיהוי עצמים. הם מציגים את מיקום העצם, טווח, מהירות וכיוון, ומשמשים קריטיים בתעופה, ימייה, צבא וחיזוי מזג אוויר) ושולט על גזרה מוגדרת משטח הכיסוי של מכ"ם המטוס.

### מכ"מ המטוס
לצורך כיסוי מתאים במטוסי השליטה והבקרה הורכבו צלחות מכ"ם מסתובבות הסורקות את סביבתן ב-° 360, אשר שימשו את מטוסי הבקרה עד להופעתו של מכ"ם AESA (מכ"מ המסובב את האלומה שלו אלקטרונית ולא מכנית על ידי סיבוב האנטנה), יתרונו של מכ"ם זה הוא ביכולתו לסרוק את שטח הכיסוי שלו במהירות רבה, בהשוואה למכ"מים רגילים, ויכולות השידור והקליטה שלו עדיפות.

התעשייה האווירית יצרה את מערכת המכ"ם AESA הראשונה המותאמת למטוסי הבקרה "פלקון".

## קישורים חיצוניים

* 
* 

*
קטגוריה:תעופה צבאית
קטגוריה:פיקוד ושליטה
שליטה ובקרה
דמסוס הראשון

**דמסוס הראשון** או **דמסוס הקדוש** (**Damasus I**; 305 – 11 בדצמבר 384) כיהן כבישוף של רומא מ-1 באוקטובר 366 עד מותו. הוא הכווין את סינוד רומא של שנת 382, בו נקבע קאנון כתבי הקודש. דמסוס יצא נגד תפישות המינות של האפולינריזם והאריאניות, והזמין את הוולגטה שנערכה ותורגמה על ידי הירונימוס. כמו כן, הוא שיקם את היחסים בין כנסיות רומא ואנטיוכיה, וטיפח את האדרת עדי האמונה.

דמסוס נולד בשנת 305 לערך באזור העיר אידנייה א וליה בפורטוגל של ימינו; ייתכן אף שנולד באזור קשטלו ברנקו, גם הוא בפורטוגל של ימינו. בתקופתו, נקרא האזור לוסיטניה, והיה חלק מן האימפריה הרומית המערבית. הוא חי בתקופת עלייתו לשלטון של קונסטנטינוס, איחוד החלק המערבי של האימפריה עם זה המזרחי והפילוג המחודש, ומעל הכל, בתקופה שבה החלה הנצרות להפוך לדת השלטת באימפריה הרומית.

בצעירותו שירת בקודש בכנסיית סן לורנצו בפניספרנה. ירש את ליבריוס כאפיפיור ה-37. נחשב אחרי מותו לקדוש נוצרי. יום חגו חל ב-11 בדצמבר. לפי הנצרות האורתודוקסית יום חגו חל ב-13 בנובמבר.

## קישורים חיצוניים

* 

## הערות שוליים

קטגוריה:אפיפיורים במאה ה-4
קטגוריה:נפטרים ב-384
כיוונים חדשים

שמאל|ממוזער|200px|כריכת כתב העת
**כיוונים חדשים** היה כתב עת לענייני ציונות, יהדות, מדיניות, חברה ותרבות. כתב העת יצא לאור פעמיים בשנה על ידי ההסתדרות הציונית העולמית בשותפות עם מוסד ביאליק.

כתב העת היה המשך של כתב העת **[[כיוונים (כתב עת)|כיוונים]]** שפסק לצאת לאור בשנות ה-90, לאחר כ-50 גיליונות. הוא היווה במה לדיונים מפורטים על עתידה של הציונות ועתיד העם היהודי בישראל ובגולה, וכן לביקורת ספרות ומאמרים בנושאים קרובים. מייסד העיתון, עורכו והרוח החיה בו עד מותו היה אלי אייל.

כתב העת היה פלורליסטי, קיים חופש אקדמי ולא נהג להתערב בתכנים המייצגים לעיתים עמדות שונות מעמדתה הרשמית של ההסתדרות הציונית שהוציאה אותו לאור. בין הכותבים בכתב העת נמנו הסופרים א"ב יהושע, אמנון שמוש ועמוס עוז, חוקרי הספרות נורית גוברין, זיוה שמיר וגרשון שקד, הפרופסורים אליעזר שביד, ניצה בן-דב, יצחק בן ישראל, רות גביזון, יחזקאל דרור, רחל אליאור, ועליזה שנהר, וחברי הכנסת לשעבר יוסי שריד וגד יעקבי.

כרך 34 של כתב העת יצא במאי 2016 והיה הגיליון האחרון של כתב העת. עורך כתב העת, אלי אייל, נפטר בספטמבר 2017.

## קישורים חיצוניים
* 
* אלי אשד, כתב העת "כיוונים חדשים" נמצא בסכנת סגירה, פורסם ב-19 בפברואר 2005 (לאחר מכן נמצא תקציב להמשך הוצאתו לאור)

## הערות שוליים

קטגוריה:ישראל: כתבי עת
קטגוריה:עיתונים וכתבי עת ציונים
שאול שני

**שאול שני** (נולד ב-1954) הוא איש עסקים ישראלי, בעל השליטה ויו"ר חברת ECI Telecom ומייסד חברת התקשורת GVT הברזילאית שאת השליטה בה מכר ב-2009 לחברת הטלקום הצרפתית ויוונדי. שני דורג במקום ה-9 ברשימה של מגזין "פורבס" לשנת 2017 עם הון בשווי 12.1 מיליארד שקל.

## ביוגרפיה
שני נולד בשכונת קריית אליעזר שבחיפה (1954) למישה ומרים שוסטר. אביו היה פועל נמל. ב-1981 הקים ביחד עם עודד פוליג את חברת התוכנה עוש"פ ("עודד ושאול פרטנרס"), ב-1983 הצטרף שלמה דוברת כמנכ"ל. בשנת 1985 הונפקה עוש"פ בנאסד"ק (תחת השם "עושפ טכנולוגיות" - "Oshap Technologies") וגייסה סכום של 6 מיליון דולר. בתחילת דרכה התמחתה עוש"פ בהשקעה בחברות תעשייתיות, הרכישות הראשונות שביצעה היו בבלגיה. חברת מדיקל, שעסקה בתחומי ההדמיה הרפואית, וחברת פגארד, שעסקה בייצור מכונות לעבוד שבבי. עוש"פ החליטה לצאת משתי הפעילויות שהיו מפסידות ולהתמקד בתחום התוכנה. היא רכשה ב-1990 את חברת מנוף מערכות (MINT) מהרצליה שסיפקה פתרונות תוכנה בתחום הפיננסי, ואת דקלוג (Decalog), חברה צרפתית שסיפקה פתרונות לניהול נכסים ובחברת טקנומטיקס. בשנת 1999 נמכרה עוש"פ לחברת **סאנגארד** (SunGuard) ב-220 מיליון דולר בעסקת חילופי מניות. מינט (ששמה שונה ל"סאנגארד ביזנס אינטגרשן") ו"דקלוג" מוזגו לתוך "סאנגארד", שגם עסקה בפיתוח תוכנה לשוק הפיננסי, ואילו טקנומטיקס המשיכה לפעול כחברה עצמאית.

בשנת 1995 הצטרף לקבוצת ההשקעות "מגנום" בה היו שותפים מרדכי לימון, לשעבר מפקד חיל-הים, ובנו צבי לימון, רון צוקרמן ודן טוקטלי. "מגנום" השקיעה בין השאר בחברות הישראליות DSPG, סאפיינס ופרסייס. בשנת 1999 הקימה קבוצת "מגנום" את קרן הון הסיכון "מגנום תקשורת" (ב-2007 שונה שמה למאגמה ונצ'ר פרטנרס).

בשנת 1997 הקימה מגנום יחד עם חברת גילת רשתות לווין את חברת התקשורת GVT באמריקה הלטינית, שהקימה רשת לתקשורת לוויינית בפרו, קולומביה וצ'ילה. בשנת 1999 הוקמה גם חברת GVT בברזיל שזכתה במכרז להקמת ולהפעלת רשת תקשורת פנים ארצית בדרום ברזיל. במרץ 2000 נערך פיצול ב-GVT, מאחר שגילת רשתות לווין לא הייתה מעוניינת להשקיע
במיזם בברזיל, היא יצאה ממנו תמורת בעלות מלאה ברשת התקשורת הלווינית. GVT ברזיל החלה בהקמת רשת תקשורת פנים ארצית בהשקעה ראשונית של 600 מיליון דולר, בחברה היו שותפים באותה עת גם בנק ההשקעות מריל לינץ' והחברות דיסקונט השקעות ו"כלל מערכות מידע" של קונצרן כלל". בעקבות התפוצצות בועת הדוט-קום והמשבר הכלכלי יצאו מהמיזם השותפים האחרים ושני רכש את חלקם.

בנובמבר 2009 מכר שני 30% מתוך 37% מהחזקותיו בחברה לתאגיד התקשורת הצרפתי ויוונדי, תמורת 1.26 מיליארד דולר. בשנת 2007 רכש את השליטה בחברת ECI באמצעות חברת ההשקעות  שבבעלותו תמורת 1.2 מיליארד דולר. בנובמבר 2019 נמכרה החברה לחברת Ribbon Communications  האמריקאית, תמורת 486 מיליון דולר בלבד.

דרך חברת Swarth Group השקיע בחברת הגנת הסייבר XM Cyber בתחילת דרכה. בנובמבר 2021 נמכרה החברה לקונצרן הקמעונאות הגרמני  תמורת 700 מיליון דולר.

## חיים אישיים
בשנת 1986 עזב את ישראל ובשנת 2009 נרשם מחדש כתושב, בשל כך זכה בהטבות מס בישראל על הכנסותיו מחוץ לישראל על פי חוק מילצ'ן. שני נשוי ואב לשלושה, הוא מחזיק בית בכפר שמריהו ובאיטליה.

## ראו גם
* ECI Telecom

## קישורים חיצוניים
* 
* 
* האנשים שליוו את שאול שני בדרך לאקזיט הגדול, גלובס, 16 בנובמבר 2009
* 
* 
* 
* 

## הערות שוליים

קטגוריה:אנשי עסקים ישראלים
קטגוריה:מיליארדרים ישראלים
קטגוריה:קריית אליעזר (חיפה): אישים
קטגוריה:כפר שמריהו: אישים
קטגוריה:יזמי היי-טק ישראלים
קטגוריה:מהגרים ישראלים
קטגוריה:ישראלים שנולדו ב-1954
ת'אד אלן

שמאל|ממוזער|200px|ת'אד אלן, 2005
אדמירל **ת'אד אלן** (אנגלית: **Thad William Allen**; נולד ב-16 בינואר 1949) היה המפקד ה-23 של משמר החופים האמריקני, בין השנים 2006 ל-2010. שימש כמפקד הכוח המטפל בדליפת הנפט במפרץ מקסיקו (2010).

## אודות
נולד בטוסון, אריזונה, אביו היה טכנאי במשמר החופים ולחם במלחמת העולם השנייה. סיים את לימודיו התיכוניים בשנת 1967. הוא למד במכללת משמר החופים האמריקאי וסיים תואר שני בניהול ציבורי מאוניברסיטת ג'ורג' וושינגטון ותואר שני בניהול מאוניברסיטת MIT.

ב-25 במאי 2006 מונה לתפקיד מפקד משמר החופים האמריקני על ידי הנשיא בוש ובאישור הסנאט. ב-25 במאי 2010 החליפו בתפקיד רוברט פאפ.

תפקידו הראשון כקצין דגל (קצין בכיר) היה כמפקד של המחוז השביעי של משמר החופים. בין השנים 2002 ל-2006 שימש כראש המטה הכללי (התפקיד השלישי בהיררכיה) של משמר החופים האמריקאי. בשנת 2005 מונה על ידי סוכנות FEMA האמריקאית לניהול מאמצי החילוץ בניו אורלינס בעקבות הוריקן קתרינה.

בשנת 1975 נישא לאשתו פמלה, והם הורים לשלושה ילדים. מתגורר בצ'בי צייס במרילנד. ב-2011 מונה לסגן נשיא חברת הייעוץ בוז אלן המילטון.

## קישורים חיצוניים

* ביוגרפיה באתר משמר החופים

קטגוריה:אדמירלים במשמר החופים של ארצות הברית
קטגוריה:אמריקאים מעוטרי אות לגיון ההצטיינות
קטגוריה:מעוטרי מדליית השירות המצוין של מחלקת ההגנה
קטגוריה:מעוטרי מדליית השירות המצוין של משמר החופים
קטגוריה:מעוטרי מדליית השירות המצוין של מחלקת ביטחון המולדת
קטגוריה:מפקדי משמר החופים של ארצות הברית
קטגוריה:בוגרי אקדמיית משמר החופים של ארצות הברית
קטגוריה:בוגרי אוניברסיטת ג'ורג' וושינגטון
קטגוריה:בוגרי המכון הטכנולוגי של מסצ'וסטס
קטגוריה:אמריקאים שנולדו ב-1949
שמואל צמח

[250px|ממוזער|שמאל|[לוחית זיכרון לשמואל צמח בפסאז' הוד בתל אביב]]
250px|ממוזער|שמאל|רחבת שמואל צמח ברחוב אביאל בפתח תקווה
**שמואל צמח** (21 במאי 1932 - 15 באוקטובר 2017) היה מפיק, אמרגן ואיש תרבות ישראלי.

## ביוגרפיה
צמח נולד בפתח תקווה. הוא החל את דרכו כמארגן פסטיבלי ריקודים ופסטיבל באר שבע בשנות ה-50. היה שליח המדינה בארצות הברית במשך שנה וארגן שם את חגיגות העשור למדינת ישראל. היה מנהל ההפקה של להקת כרמון, מפיק מחזות זמר בתיאטרון גיורא גודיק.
צמח הפיק בארץ גרסאות עבריות למחזות זמר כמו "כנר על הגג", "גברתי הנאוה" ו"סיפור הפרברים". לאחר מכן נהפך לאחד ממפיקי המופעים הבולטים בישראל ונחשב לחלוץ הופעות האצטדיונים בישראל.

צמח היה מפיק ואמרגן עצמאי אשר הביא ארצה אמנים מן השורה הראשונה, בהם אנריקו מסיאס, פרנק סינטרה, מרסדס סוסה, הבולשוי הרוסי, לאונרד כהן, אריק קלפטון, ג'ואן באאז ורבים אחרים.

שימש נשיא כבוד לתמיד של ארגון האמרגנים בישראל, יקיר העיר תל אביב, וזוכה בפרס אמ"י למפעל חיים לשנת תשס"ט.

בטקס פרסי אקו"ם של שנת 2017, קיבל פרס מפעל חיים על תרומתו להעשרת התרבות בישראל.

עיריית תל אביב קבעה לזכרו לוחית זיכרון בכניסה לפסאז' הוד ברחוב דיזנגוף היכן שהיה משרדו.

הרחבה מאחורי היכל התרבות בפתח תקווה נקראת על שמו.

## קישורים חיצוניים
* 

* שמואל צמח באתר איגוד האמרגנים
* 
* 

## הערות שוליים

קטגוריה:מפיקים ישראלים
קטגוריה:מפיקי תיאטרון ישראלים
קטגוריה:אמרגנים ישראלים
קטגוריה:אישים הקבורים בבית הקברות קריית שאול
קטגוריה:יקירי תל אביב-יפו לשנת 2004
קטגוריה:זוכי פרס מפעל חיים של אמ"י
קטגוריה:ישראלים שנולדו ב-1932
קטגוריה:ישראלים שנפטרו ב-2017
משה שחורי

**משה שחורי** (נולד ב-19 בפברואר 1955) הוא קצין צה"ל בדימוס שכיהן כקצין מודיעין ראשי בצה"ל בדרגת תת-אלוף ושימש כמנכ"ל מפלגת קדימה תחת ציפי לבני כיו"ר המפלגה.

## ביוגרפיה
שחורי התגייס לצה"ל בשנת 1975 והוכשר כטכנאי. כקצין בכיר פיקד על מחלקת האיסוף באגף המודיעין, בשנים 1993–1998 פיקד על יחידה 9700, המערך החזותי הכולל את יחידת התצפית והמזל"טים. בין השנים 2001–2005, בתקופת האינתיפאדה השנייה, היה קצין מודיעין ראשי.

כקצין מודיעין ראשי, היה שחורי אחד ממקימי "תוכנית חבצלות", תוכנית הדגל של חיל המודיעין, בשנת 2004.

בסיום תפקידו, בתקופת ההכנות לתוכנית ההתנתקות, השתחרר מצה"ל.

בין השנים 2005–2008 היה מנכ"ל הקרן לרווחת ניצולי השואה בישראל. באותה תקופה החל לעסוק בהתנדבות בקידום פרויקטים בעיריית ראש העין, עיר מגוריו. בשנת 2008 נרתם בהתנדבות לניהול מטה הבחירות של ציפי לבני בהתמודדותה על ראשות מפלגת "קדימה". לאחר היבחרה של לבני לראשות המפלגה, בחודש נובמבר מונה שחורי למנכ"ל המפלגה.

ב-2011 נעצר עם רעייתו במסגרת פרשת שוחד ברשות המיסים והוצא לחופשה מתפקידו. ב-2014 נסגר התיק בשל העדר ראיות מספיקות.

ב-2013 סיימה משטרת ישראל חקירה בעניין פרשיות הנוגעות להתנהלות עובדי ויועצי המפלגה ומצאה כי קיימת תשתית ראייתית לעבירות של שחורי בנושא רישום כוזב במסמכי תאגיד, קשירת קשר לביצוע פשע, קבלת דבר במרמה בנסיבות מחמירות, שיבוש מהלכי משפט ועבירות של פגיעה בפרטיות.

## השכלה וחיים אישיים
שחורי הוא בעל תואר ראשון במדעי החברה והלוגיסטיקה מאוניברסיטת בר-אילן, ותואר שני במדעי החברה מאוניברסיטת חיפה, ובוגר הקורס לפיקוד ומטה והמכללה לביטחון לאומי. נשוי לעורכת הדין דליה שחורי ואב לשלושה.

## קישורים חיצוניים

*
## הערות שוליים

קטגוריה:תתי-אלופים בצה"ל
קטגוריה:פעילי מפלגת קדימה
קטגוריה:קציני מודיעין ראשיים
קטגוריה:ראשי מחלקת איסוף
קטגוריה:בוגרי המכללה לביטחון לאומי
קטגוריה:בוגרי אוניברסיטת בר-אילן
קטגוריה:מפקדי יחידה 9900
קטגוריה:ישראלים שנולדו ב-1955
השושלת הבחרית

**השושלת הבחרית** (הממלוכים הבחרים או הממלוכים הקיפצ'אקים, בערבית: **المماليك البحرية**) הייתה שושלת של סולטאנים ממלוכים, רובם ממוצא טורקי-קיפצ'אקי, ששלטו במצרים ובחלקים נרחבים מהמזרח התיכון בין השנים 1250 ל-1382. במהלך שלטונם נלחמו הסולטאנים הבחרים נגד הצלבנים ונגד האימפריה המונגולית, ולאחר התפרקותה של האחרונה, גם כנגד האילח'אן.

## רשימת הסולטאנים של השושלת הבחרית

## ראו גם
*עליית הממלוכים
*השושלת הבורג'ית

## לקריאה נוספת
* אליהו אשתור, **[[תולדות היהודים במצרים ובסוריה תחת שלטון הממלוכים]]**, כרך א

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:ממלוכים
בחרית
קטגוריה:הסולטנות הממלוכית
קטגוריה:מדינות טורקיות לשעבר
בחרית
זרועות ברקן

**זרועות ברקן בע"מ** היא חברה פרטית ישראלית, המייצרת מתקני תלייה לטלוויזיה ולמכשירי אלקטרוניקה בידורית.

## היסטוריית החברה
החברה הוקמה ב-1988 בשם ברקן הנדסה, על ידי ליאור ברקן, שעל שמו נקרא המותג. בהמשך שינתה החברה את שמה לזרועות ברקן.

בשנת 1993 המפעל עבר לאזור התעשייה ברקן. במהלך שנת 2011 כל הייצור עבר לסין, בעוד שצוות הפיתוח וההנהלה נשארו בישראל. בחברה עובדים כ-33 איש.

ב-2001, במטרה להגדיל את נתח השוק האמריקאי שלה שעמד על 25%, הקימה "זרועות ברקן" חברה בת בארצות הברית. ב-2005 הקימה חברה בת בגרמניה, כדי לשרת את השוק האירופאי.

ב-2005 זכתה החברה בקטגוריית "קולנוע ביתי" בתחרות העיצוב והחדשנות של תערוכת האלקטרוניקה CES בלאס וגאס.

בעשור הראשון של המאה ה-21 מוצרי החברה יוצאו למדינות רבות.

## קישורים חיצוניים
* 
* 
* 
* 
* 
* 
* 
* [זרועות ברקן באתר [מילוג]]

## הערות שוליים

קטגוריה:תעשיית מתכת בישראל
קטגוריה:חברות ישראליות
ברנדה סונג

**ברנדה סונג** (באנגלית: **Brenda Song**; נולדה ב-27 במרץ 1988) היא שחקנית ודוגמנית אמריקאית. התפרסמה בעיקר בזכות תפקידה כלונדון טיפטון בסדרות הטלוויזיה "החיים היפים של זאק וקודי" ו"החיים היפים על הסיפון".

## ביוגרפיה
ברנדה סונג נולדה בקרמייקל, פרוור בסקרמנטו, קליפורניה שבארצות הברית, למשפחה תאילנדית. סבא וסבתא מצד אביה היו משבט קונג (Xiong, בתאית; 熊), אך שינו את שם משפחתם לסונג כאשר המשפחה היגרה לארצות הברית. הוריה ילידי תאילנד והכירו בארצות הברית. אביה עובד כמורה בבית ספר ואמה עקרת בית. יש לה שני אחים צעירים, טימי וניית'ן.

כשהייתה בת שש עברה סונג עם אמה ללוס אנג'לס, קליפורניה כדי לתמוך בקריירת המשחק שלה; שאר בני המשפחה עברו גם הם אחרי שנתיים. כילדה צעירה, סונג רצתה לרקוד בלט ואילו אחיה הצעיר רצה לעסוק בטאקוונדו. היא אמרה; "אמא שלי רק רצתה לקחת אותנו למקום אחד", אז הם התמידו עם טאקוונדו. אף על פי שסונג בכתה לאורך כל השנה הראשונה שלה, היא מחזיקה כעת בחגורה שחורה בטאקוונדו. סונג למדה בחינוך ביתי וקיבלת את תעודת גמר התיכון שלה בגיל 16, ולקחה קורסים במכללה קהילתית. היא סיימה את לימודיה באוניברסיטת קליפורניה בברקלי בשנת 2009, עם תואר ראשון בפסיכולוגיה ומנהל עסקים.

## קריירה
סונג החלה את הקריירה שלה כדוגמנית לאופנת ילדים בסן פרנסיסקו, לאחר שאיתר אותה סוכן דוגמניות היא החלה לשחק בגיל חמש בפרסומת למותג הפיצה *Little Caesars* ואחר כך בפרסומת לברבי.

בשנת 2013 כיכבה בתור ורוניקה בסדרת הטלוויזיה הקומית "אבאל'ה" ברשת Fox, לצד סת' גרין. הסדרה בוטלה לאחר עונה אחת, וקיבלה ביקורות מעורבות.

בשנת 2018 לוהקה סונג לסדרת הדרמה של רשת ABC, "תחנה 19", מבית היוצר של שונדה ריימס.

בשנת 2019 הוכרז כי סונג תדבב בסדרת האנימציה של ערוץ דיסני, "אמפיביה", בתור הקול של אן בונצ'וי. לאחר מכן כיכבה במותחן הפסיכולוגי "אובססיה סודית" לצדו של מייק ווגל. הסרט הוא תוצר מקורי של שירות הזרמת המדיה נטפליקס ועלה שם לראשונה ב-18 ביולי 2019. בנוסף, שיחקה בסרט "*Changeland*", דרמה קומית בבימויו של סת' גרין. סונג, אשר קיבלה את התפקיד עקב היכרות מוקדמת שלה עם גרין, הכירה בסרט את בן זוגה כיום מקולי קאלקין. סונג גם ביצעה הופעת אורח בווידאו קליפ לשיר "*Star Maps*" של הצמד אלי ואייג'יי מתוך מיני-אלבום השני שלהן "*Sanctuary".* בחודש נובמבר עלתה ברשת Hulu סדרת הטלוויזיה הקומית "פני בובה", בהשתתפותה של סונג בדמותה של מדיסון מקסוואל, חברתה הטובה ביותר של ג'ולס; אותה מגלמת קאט דנינגס.

## חיים אישיים
בשנת 2011 התארסה סונג למוזיקאי טרייס סיירוס, אך השניים נפרדו בשנת 2013.

בשנת 2017 החלה זוגיות עם השחקן מקולי קאלקין, אשר הכירו בצילומים לסרט "*Changeland*". ב-5 באפריל 2021 נולד לזוג בן, דקוטה סונג קאלקין ובינואר 2022 התארס הזוג.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:שחקניות ילדות אמריקאיות
קטגוריה:מדבבות אמריקאיות
קטגוריה:דוגמניות אמריקאיות
קטגוריה:דוגמניות ילדות
קטגוריה:ערוץ דיסני: שחקנים ומנחים
קטגוריה:בוגרות אוניברסיטת קליפורניה בברקלי
קטגוריה:בוגרי אוניברסיטת קליפורניה בברקלי
קטגוריה:אמריקאים ממוצא תאילנדי
קטגוריה:לוחמות טאקוונדו
קטגוריה:אמריקאיות שנולדו ב-1988
קטגוריה:אמריקאים שנולדו ב-1988
10 סיפורים

שמאל|ממוזער|250px|כריכת הספר בעברית
**10 סיפורים** (באנגלית: ****) הוא אוסף סיפורים קצרים שכתב ארנסט המינגוויי. אוסף זה לא יצא לאור בצורה כזו על ידי המינגוויי, והוא מבוסס על בחירה של עורכי ספרים של המינגוויי בעברית.

מעטיפת הספר אפשר ללמוד כי הסיפורים הכלולים בכרך זה לקוחים מהאוסף ארבעים ותשעה הראשונים, שיצא לאור בשנת 1938. במבוא של המינגוויי לקובץ זה הוא כתב: "הספר הזה כולל סיפורים מסוגים שונים. אני מקווה שתמצאו כמה שאתם אוהבים. לאחר שקראתי אותם שוב, החביבים עלי ביותר הם: חיי האושר הקצרים של פרנסיס מקומבר; בארץ אחרת; גבעות כמו פילים לבנים; אבוד לך; שלגי הקילימנג'רו; מקום נקי, מואר היטב; וסיפור בשם אור העולם, שמעולם לא היה חביב על אף אחד אחר. יש גם כמה אחרים. משום שאילו לא אהבת אותם, לא היית מפרסם אותם". שבעה מתוך עשרת הסיפורים כאן הם אלה שמונה המינגוויי ונוספו להם גם הרוצחים, חתול בגשם וקנרית לאחת.

רוב הסיפורים שפורסמו בקובץ הזה מופיעים לראשונה בעברית והם חלק ממפעל התרגום החדש של כתבי המינגוויי, בעריכת רחל פן. כמו שאר ספריו של המינגוויי, גם אוסף הסיפורים כאן מושפע מהרפתקאותיו של הסופר ומהאירועים שחווה בחייו. 
## עשרת הסיפורים המופיעים בספר
# חיי האושר הקצרים של פרנסיס מקומבר
# שלגי קילימנג'רו
# חתול בגשם
# בארץ אחרת
# גבעות כמו פילים לבנים
# הרוצחים
# קנרית לאחת
# מקום נקי, מואר היטב
# אור העולם
# אבוד לך

## קישורים חיצוניים

* 
* עשרה סיפורים מאת: ארנסט המינגוויי, אתר טקסט
* ארנסט המינגוויי, 10 סיפורים באתר הוצאת פן
* 

קטגוריה:ספרי ארנסט המינגוויי
קטגוריה:אוספי סיפורים קצרים